UN : भारत ने UN महासभा की बैठक में बार-बार कश्मीर का मुद्दा उठाने के लिए पाकिस्तान सरकार को जमकर लताड़ा है. बता दें कि भारत ने कहा कि संकीर्ण राजनीतिक लाभ के लिए सभी मंचों का दुरुपयोग करना पाकिस्तान की आदत बनती जा रही है. कहा कि आत्मनिर्णय के अधिकार का दुरुपयोग किसी राष्ट्र की अखंडता को नुकसान पहुंचाने के लिए नहीं किया जा सकता. जान लें कि संयुक्त राष्ट्र महासभा में भारत के स्थायी मिशन की प्रथम सचिव पौलोमी त्रिपाठी ने पाक राजनयिक मलीहा लोधी की टिप्पणी का जवाब देते हुए यह बात कही. बता दें कि सत्र के दौरान लोधी ने कहा था कि आत्मनिर्णय के अधिकार के लिए कश्मीरियों के संघर्ष को दशकों से दबाया जा रहा है. लोधी ने कहा कि कश्मीर मुद्दा उस वक्त तक संयुक्त राष्ट्र के अजेंडे में शामिल रहेगा जब तक कश्मीरियों को अपना फैसला लेने का अधिकार नहीं मिलता. कहा कि यह अधिकार संयुक्त राष्ट्र सुरक्षा परिषद की तय प्रक्रिया के तहत मिलना चाहिए.